Əvəzində (Aşıq Alı)
Qönçә dəhanından çıxan kәlmәlәr,
Hәr biri qiymәtli lәl әvәzindә.
Ağ buxağa aşiq olub yanıram,
Əta et, aşığa bal әvәzindә.

Gözlәrin qüdrәtdәn qaynar bir bulaq,
Dodaqların yeni gәlmiş ağ qaymaq,
Üzünә baxmaqdan heç olmur doymaq,
Qızarır yanağın gül әvәzindә.

Әtlas-zәrbaf, tirmә örtüb başına,
Al-xara geyibsәn, gәlir xoşuna.
Biçarә Alıyam, sәnin başına,
Dolanım kәlağay, şal әvәzindә.

Qoşmalar